Eilev Smedal

Eilev Smedal (født 10. juli 1889, død i 30. januar 1938 i USA) var en lege og spelemann fra Seljord i Telemark. Han var fra Flatdal og var en av fem brødre som alle spilte hardingfele: Harald, Gunleik, Olav, Gregar og Eilev.

Han tok legeutdannelse ved Universitetet i Oslo og deretter ved Rush Medical College i Chicago i 1916 etter at han emigrerte til Amerika i 1914. Han spilte inn for voksrull i 1913 og 1914 før han reiste og holdt tradisjonen ved like i Amerika. Spillestilen hans skulle komme til å bety mye for Olav Groven.

I 1928 var han hjemme i Telemark igjen og etterlot seg varige inntrykk gjennom personlighet og spell. Han hadde et svært utbrodert spill med mange forsiringer, som det ikke er lett å gjengi.  

I 1935 var han hjemme nok en gang, og denne gangen spilte han inn for Norsk rikskringkasting i regi av Eivind Groven. Innspillingene ble en verdifull kilde til Smedalsspelet og var i flittig bruk. Før han reiste tilbake til Amerika fikk han spilt i flere bryllup i Telemark, og kom til å påvirke de yngre spelemennene der, spesielt Eivind Mo. 

Han døde i La Crosse, Wisconsin i USA i 1938. Han var gift med Orletta Hendrickson (1877-1938) og hadde en datter Gunhild Ann Smedal (1925-2006).

Referanser 

Norske folkemusikere
Personer fra Seljord kommune